***Jonah Hex*** er en amerikansk westerfilm fra 2010, regissert av Jimmy Hayward. Filmen er basert på tegneseriefiguren med samme navn, og har Josh Brolin i tittelrollen. Andre roller fylles av John Malkovich, Megan Fox og Michael Fassbender.

Handling
--------

Jonah Hex var soldat for Sørstatene under den amerikanske borgerkrigen. Han nekter å følge ordre fra sin kommanderende offiser, Quentin Turnbull, om å tenne på et sykehus. Han ender med å skyte sin beste venn, Jeb Turnbull, som er Quentins sønn. Etter borgerkrigen blir Hex oppsøkt og overmannet av Turnbull og hans menn, og han blir tvunget til å se huset sitt brenne ned, med hans kone og sønn inne i huset. Turnbull brennmerker ham så i ansiktet med bokstavene QT, og etterlater ham fastbundet for å dø. Men Hex blir funnet i tide av en stamme med crow-indianere. De redder ham, men Hex har vært så nærme døden at han nå kan kommunisere med de døde. Hex bruker en øks som han gjør rødglødende, og svir bort brennmerket han har i ansiktet. Men hele hans høyre side av ansiktet blir misformet. Han setter etter Turnbull for å ta hevn, men Turnbull dør angivelig i en hotellbrann før Hex finner ham. Etter dette begynner Hex som dusørjeger.

10 år senere dukker plutselig Turnbull opp i live. Han stjeler deler for å bygge et nytt supervåpen som han skal bruke på nasjonaldagen 4. juli for å skape en ny konføderasjonsstat i USA.

Roller
------

* Josh Brolin som Jonah Hex
* John Malkovich som Quentin Turnbull
* Megan Fox som Tallulah Black
* Michael Fassbender som Burke
* Will Arnett som løytnant Grass
* Aidan Quinn som Ulysses S. Grant

Forskjell mellom tegneserie og film
-----------------------------------

I tegneserien, blir Hex' ansikt deformert etter at han fikk en glødende tomahawk presset mot det, som straff for at han jukset i en tvekamp der han kjempet mot sønnen til høvdingen i apasje-stammen han vokste opp i. I filmen gjør han det selv, for å fjerne QT-brennmerket Quentin Turnbull sved inn.

I filmen kan Hex snakke med de døde, mens han ikke har noen magiske egenskaper i tegneserien.

Quentin Turnbull er general i filmen, mens han er en mektig godseier i tegneserien. Hex drepte sønnen hans i begge tilfellene.

Tallulah Black blir i filmen fremstilt som en prostituert som har følelser for Hex. I tegneserien er hun en kvinne som blir voldtatt og vansiret av mennene som dreper familien hennes. Hex redder henne fra å dø, og hjelper henne å jakte ned mennene. Hun blir senere dusørjeger, og Hex' elskerinne.

Eksterne lenker
---------------

* Offisielt nettsted Rediger på Wikidata

* (en) Jonah Hex (film) – kategori av bilder, video eller lyd på Commons Rediger på Wikidata
* (en) *Jonah Hex* på Internet Movie Database Rediger på Wikidata

* (sv) *Jonah Hex* i Svensk Filmdatabas Rediger på Wikidata

* (da) *Jonah Hex* i Danmark Nationale Filminstitut Rediger på Wikidata

* (en) *Jonah Hex* på AllMovie Rediger på Wikidata

* (fr) *Jonah Hex* på Allociné Rediger på Wikidata

* (nl) *Jonah Hex* på MovieMeter Rediger på Wikidata

* (en) *Jonah Hex* på Turner Classic Movies Rediger på Wikidata

* (en) *Jonah Hex* på American Film Institute Rediger på Wikidata

* (en) *Jonah Hex* på Rotten Tomatoes Rediger på Wikidata

* (en) *Jonah Hex* på Metacritic Rediger på Wikidata